Zaben Gwamnan Kaduna: ‘Yan Takara 2 Sun Janye Wa Na PDP A Zaben Mako Mai Zuwa - Liberty TV/Radio - News - Voice For All! Vision For Alll!
Editor 4
March 1, 2019
Dan takarar gwamnan jihar Kaduna na jam’iyyar APGA Dakta
Polycaro Gankon, da takwaran sa na jam’iyyar LM Kwamred Ezekiel Habila, sun
janye wa dan takarar jam’iyyar PDP Isa Ashiru Kudan.
Da ya ke zantawa da manema labarai a madadin takwaran sa
na jam’iyyar LM, Dakta Gankon ya ce sun yanke shawarar janye wa ne, bayan
tuntubar ‘yan jam’iyya da ‘yan’uwa da abokai domin su hada karfi su ceto jihar
Kaduna daga kalubalen da ta ke fuskanta.
Ya ce ba su fuskanci matsin lamba a kan su janye takarar
sub a, kuma ba su janye saboda an ba su kudi ba.
Dakta Gankon ya cigaba da cewa, sun yanke shawarar ne
domin kishin jihar Kaduna, kuma su na kira ga dukkan magoya bayan su, su mara
wa jam’iyyar PDP baya a zaben gwamna domin ta kawo masu ci-gaba.
Ya ce su na kira ga magoya bayan su da cewa, kada su bari
sakamakon zaben shugaban kasa da aka yi magudi ya karya ma su gwiwa, dole mu
tashi tsaye wajen ganin snu yi tururuwar fita su zabi jam’iyyar PDP.